32. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 160639/2979 της 28 Φεβρ./10  Μαρτ. 1977 (ΦΕΚ Β' 201) Περί απλουστεύσεως της διαδικασίας για τη χορήγηση αδειών λειτουργίας πρατηρίων άρτου. Άρθρον 1. Τροποποιούντες την 57/1968 κοινήν Υγειονομικήν και Αγορανομικήν Διάταξιν καθορίζομεν όπως, η προβλεπομένη υπό της Διατάξεως αυτής βεβαίωσις περί του χώρου του πρατηρίου άρτου χορηγείται, αντί της οικείας Μηχανολογικής Υπηρεσίας του Υπουργείου Βιομηχανίας, υπό των αρμοδίων Δ/νσεων Τεχνικών Υπηρεσιών του Υπουργείου Δημοσίων Έργων. Κατά τα λοιπά εξακολουθεί να ισχύη η 57/68 κοινή Υγειονομική και Αγορανομική Διάταξις. Άρθρον 2. Οι παραβάται της παρούσης, ισχυούσης καθ' άπασαν την Επικράτειαν από της ανακοινώσεώς της δια του ημερησίου Τύπου, διώκονται και τιμωρούνται κατά τας κειμένας διατάξεις. Η παρούσα δημοσιευθήτω δια της Εφημερίδος της Κυβερνήσεως. 